OpenLLM-France/wikimedia huggingface dataset:
# Izarra (Tarot karta)

Izarra (XVII) Taroten sorta tradizionalenetan hamazazpigarren Arkano Nagusia edo triunfoa da. Karta hau jokoan nahiz igarpenean erabiltzen da.

## Deskribapena

Karta honetako protagonista guztiz biluzik dagoen dontzeila bat da, bi pitxer eskuetan daramatzan izakiaren funtsezko esentziaren errebelazioaren sinboloa. Ibai baten ertzean belauniko dago, mugimenduaren sinbolo, pitxerretako baten edukia korrontean isurtzen duen bitartean, eta bestearen edukia itsasertzeko lurrean, aurrekoa izaki berrian nola integratzen den sinbolizatuz, ibaira erortzen denean, eta beste zatia, berriz, ertzean erortzen denean. Kartan nagusi diren zazpi izarrek planetak irudikatzen dituzte. Itxaropena sinbolizatu ohi du (Belengo izarra, Daviden izarra, etab.).

## Irudi galeria

* H. Pussey
* Court de Gébelin
* Jean Dodal
* Rider Waite
* Besançongo tarota

## Erreferentziak

* ↑ (Ingelesez) The Star Tarot Card - Keen Articles. (Noiz kontsultatua: 2022-12-02).

## Kanpo estekak

* Datuak: Q2617566
* Multimedia: Star (Major Arcana) / Q2617566
# Izarputz higrometro

Izarputz higrometro, izarputz, lurrizar edo lur-izarra (Astraeus hygrometricus) Diplocystaceae familiako onddo espezie bat da. Ez da jateko modukoa, larrukara delako.
Higroskopikoa: hezetasunarekin ireki egiten da (esporak jariatzeko) eta lehorrarekin itxi egiten da (bere esporen zakua babesten du, kamuflatu egiten da arriskuetatik ihes egiteko eta beste leku baten bila biraka joateko aukera ematen dio),

## Deskribapena

Karpoforoa: 3 eta 5 cm artean ireki aurretik, 6 eta 10 cm artean exoperidioa irekita; normalean arre kolorekoa, lore baten itxurakoa, 8-10 lore-hostokoa.
Exoperidioa: Bi geruzako bilgarri batek osatzen du: kanpoaldea, zaila eta lehorra, eta barrualdea, lodiagoa eta mamitsuagoa. Eguraldi hezean, izar edo lore moduan irekitzen da, endoperidioa erakutsiz, eta lehorrean itxi egiten da, higrometro gisa.
Endoperidioa: 2 eta 3 cm arteko diametrokoa, globo itxurakoa eta konprimitua poloen aldetik. Goitik zulatzen da, eta espora ugari jariatzen ditu.
Gleba: Zuria gaztetan, ondoren esporak heltzean belztu egiten da.
Etimologia: Astraeus terminoa grekotik dator, izartua esan nahi duen "astráios" hitzetik. Hygrometricus epitetoa grekotik dator, "hygros" hitzetik, hezetasuna esan nahi du eta "metros" hitzetik, neurria esan nahi du. Bere portaera arraroagatik.

## Jangarritasuna

Ez da jangarria, larrukara da.
Oharrak
Espezie hau guztiz zabaltzen da denbora hezea denean, eta itxi eta bildu lehortearekin. Erreakzio higroskopiko hau Geastrum batzuetan ere nabaritzen da, baina ez hain nabarmen. Ia higrometro bat bezala.

## Sasoia eta lekua

Udazkenean eta neguan, batez ere koniferoetan.

### Banaketa eremua

Ipar Amerika, Europa, Afrika, Erdialdeko eta Hegoaldeko Amerika, Asia, Australia.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 83 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 703 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 518 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 603 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q980655
* Multimedia: Astraeus hygrometricus / Q980655
* Espezieak: Astraeus hygrometricus
# Izarra

Izarra, hurrengo gauzak izan daitezke:
* Izarra: Arabako herri bat, Urkabustaiz udalerrian kokaturik dagoena.
* Izarra: Gasteizko auzoa.
* Izarra: Ipar Euskal Herrian egiten den belar-likorea.
* Izarra: Lizarrako futbol taldea.

## Ikus, gainera

* Izar
# Izarra (likorea)

Izarra Baionan egindako likore gozoa da.

## Prestaketa

Izarraren mota bi daude:
* Izarra Horia (frantsesez: Izarra Jaune) 32 belarrez egindakoa, almendra gustukoa eta 40 gradu dituena.
* Izarra Berdea (frantsesez: Izarra Vert) 48 belarrez egindakoa, mendafin gustukoa eta 48 gradu dituena.
Likorea egiteko Pirinioetako belarrak eta beste ongailu erabiltzen dituzte. Lau edari nahasi behar dituzte:
* Belarrezko ongailuez destilatutako alkohola;
* Aranpasa eta intxaur oskolak Armagnacen beratzen jarri ondoren ateratako edaria;
* Akazia eztiaren azukrezko almibarra;
* Azafrai koloratzailearen infusioa horia ateratako eta zenbait belarreen infusioa berdea lortzeko.
Sei hilabete ematen ditu upeletan botilan sartu baino lehen. Konpainiak beste errezetak ere asmatu ditu, Izarra Sagar Berdea adibidez.
Izarra bakarrik, izotzarekin, edo kokteletan, ginekin normalean, hartu ohi da. Txokolate eta azken burukoekin bat egiten du. Konpainiaren slogana Le soleil et la neige des Pyrénées (euskaraz: "Pirinioetako eguzki eta elurra") da.

## Historia

Joseph Grattau botanikariak XIX. mendeko bukaeran 1835ean gutxienez asmatutako euskal likorearen errezeta erosi zuen. Izarra izena jarri, Hendaian Distillerie de la Côte Basque enpresa sortu eta 1904an saltzeari ekin zion. Egungo destilategia, Aturritik gertu dagoen Baionako Bergeret auzoa 9an kokatuta, 1913an erosi zuen. Egoitza, berriz, Donibane Lohizunen kokatu zuen.
Rémy Cointreau enpresak 1980ko hamarkadaren hasieran erosi zuen Distillerie de la Côte Basque.

## Kanpo estekak

* Datuak: Q364105
# Izarputz hirukoitz

Izarputz hirukoitza (Geastrum triplex) Geastraceae familiako onddo espezie bat da. Haragi larrukara, usain eta zapore nabarmenik gabea. Ezin da jan.
Sinonimoa: Geaster Triplex.

## Deskribapena

Karpoforoa: 3 eta 8 cm artekoa, lehenengo itxita, tipula arreska baten itxurakoa, ondoren irekita, oso ondo bereizten dira peridioko hiru geruzak (exoperidioa, mesoperidioa, endoperidioa), ezaugarriek izena eman diote.
Exoperidioa: Karpoforoaren kanpoaldeari dagokio eta bi heren besoetan zatituta dago eta triangeluar forma dute gutxi gorabehera, kurbatuak, higroskopikoak ez, laziniak deitzen zaie, 5etik 7 puntarako izar baten antza dute.
Mesoperidioa: Geruza mamitsu arre-horia edo arre-gorrixka azpiko geruzatik bereizten den lekuan agertzen da, sarritan lerro zirkular samar baten arabera apurtzen da, lepoko moduko bat sortuz.
Endoperidioa: 2 eta 4 cm arteko diametrokoa, sesila, subglobosoa, mintzezkoa, bere kolorea gris-arretik arre-kremara aldatzen da. Peristomak kono-forma du, gutxi gorabehera mugatua, finbrilatua, fin ildaskatua, aureola batez inguratua.
Etimologia: Geastrum terminoa grekotik dator, lurra esan nahi duen "gé" hitzetik eta izarra esan nahi duen "áster" hitzetik. Triplex epitetoa berriz latinetik dator, hirukoitza esan nahi duen "triplex" hitzetik. Peridioan dituen hiru geruzengatik.

## Jangarritasuna

Ez da jangarria.

### Nahasketa arriskua

Mesoperidioari erreparatuz gero, zaila da genero bereko beste espezie batzuekin nahastea.

## Sasoia eta lekua

Udan eta udazkenean, baso ilun eta beroetako lurzoru hareatsuetan. Ez da oso ohikoa.

### Banaketa eremua

Asia, Europa, Afrika, Ipar Amerika, Erdialdeko eta Hego Amerika, Australia, Zeelanda Berria.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 53 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 690 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 506 or. ISBN 978-84-617-0196-4..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 610, or. ISBN 84-87997-86-4..

## Kanpo estekak

* Datuak: Q1572277
* Multimedia: Geastrum triplex / Q1572277
* Espezieak: Geastrum triplex
# Izarra Kirol Elkartea

Izarra Kirol Elkartea Lizarrako futbol taldea da. 1924an sortua, egun Bigarren B mailan dabil.

## Historia

1920. hamarkadan hainbat futbol talde sortu ziren Lizarran, Sport Club Estellés, C.D. Iberia, C.D. Estrella, Unión Atlética Estellesa eta Unión Club Estellés eta 1924an Izarra Beti Aurrera ere bai. Azken hau bihurtu zen Club Deportivo Izarra.
1940. hamarkada hirugarren mailan egin zuen baina hurrengo hamarkadetan Nafarroako erregionaletan ibili zen, harik eta 1984an hirugarren mailara igo eta bertan egonkortu zen arte. 1989-90ean txapelduna izan zen eta bigarren B mailara igo zen. 1993an eta 1997an 6. postuan gelditu zen eta hau da orain arte lortu duen posturik gorena.
Azken urteetan gora eta behera ibili da, hirugarren mailatik igotzea lortu baitu baina 2005-06 urtea Nafarroako Preferentean ere egin baitzuen. 2013-14ean hirugarren mailako txapelduna izan zen baina play-offetan ez zuen bigarren B mailara igotzerik lortu. Hurrengo urtean hirugarrena izan zen baina igotzea lortu zuen.

## Futbol Zelaia

Izarrak Merkatondoa Futbol Zelaian jokatzen du, 3.500 ikusleentzako tokia duena.

## Datuak

2024-25 barne:
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 15
* Denboraldiak Lehen Federazioan: 0
* Denboraldiak Bigarren Federazioan: 4
* Denboraldiak Hirugarren Mailan: 36
* Emaitzarik onena: 6. (Bigarren B mailan 1992-93 eta 1996-97 denboraldietan)

### Azken denboraldiak
## Palmaresa

* Hirugarren maila (4): 1990, 2008, 2009, 2014.

## Lehen taldea denboraldika

Izarra 2018-2019
Izarra 2019-2020
Izarra 2020-2021

## Jokalari ezagunak

* Jorge Barbarin
* Vicente Uritz
* Aitor Santos
* Benito Anguas
* Eugenio Bustingorri
* Pizo Gomez
* Fernando Esparza
* Jorge Barrena
* Carlos Gurpegi
* Jose Javier Etxarri
* David Lizoain
* Roberto Urroz

## Kanpo estekak

* Datuak: Q2722081
* Multimedia: Club Deportivo Izarra / Q2722081
# José María Arguedas

    Artikulu hau Peruko idazleari buruzkoa da; Nafarroako herria gaitzat duena beste hau da: «Arguedas»
José María Arguedas Altamirano (* Andahuaylas, Peru, 1911ko urtarrilaren 18a – Lima, Peru, 1969ko abenduaren 2a) idazlea izan zen, XX. mendeko Peruko literaturako nabarmenenetakoa.

## Bibliografia hautatua
### Eleberriak

* 1935 - Agua.
* 1941 - Yawar Fiesta. Revisada en 1958.
* 1954 - Diamantes y pedernales.
* 1958 - Los ríos profundos.
* 1961 - El Sexto.
* 1964 - Todas las sangres.
* 1971 - El zorro de arriba y el zorro de abajo.

### Ipuinak

* 1953 - La muerte de los hermanos Arango.
* 1962 - La agonía de Rasu Ñiti.
* 1965 - El sueño del pongo.
* 1967 - Amor mundo y todos los cuentos.
* 1973 - Cuentos olvidados.

## Ikus, gainera

* Gaztelaniazko literatura
* Amerikako literatura

## Kanpo loturak

* (Gaztelaniaz):Cyberayllu - Arguediana
* (Gaztelaniaz):José María Arguedasi buruzko erreportaia.
* (Gaztelaniaz):Arguedasen hileten bideoa.
* (Gaztelaniaz):Arguedasen biografia.
* (Gaztelaniaz):Arguedasen biobibliografia komentatuta.
* (Gaztelaniaz):Arguedasen gaineko monografia.
* (Gaztelaniaz):"Heriotzaren aurka idaztea", Arguedasi buruzko artikulua.
* (Gaztelaniaz):Biografia eta obrari buruzko informazioa eta bideoak.
* Datuak: Q266816
* Multimedia: José María Arguedas / Q266816
# José María Avilés probintzia

José María Avilés probintzia (gaztelaniaz: Provincia de José María Avilés) Boliviako Tarija departamenduko probintzia bat da. 2742 km²ko azalera du eta 2001eko erroldaren arabera 17504 biztanle zituen.

## Kanpo estekak

* Datuak: Q1409118
* Multimedia: José María Avilés Province / Q1409118
Txantiloi:Tarija departamenduko probintzia aurkibidea
# José María Argoitia

José María Argoitia Atxa (Galdakao, 1940ko urtarrilaren 18a) euskal herritar futbolari ohia da. Baskonian ibilitakoa, 1960an debutatu zuen Athletic Clubean. 1969an Futboleko Espainiako Errege Kopa irabazi zuen.
# José María Arrate

José María Arrate Llosa (Bilbo, 1940ko irailaren 16a) Athletic Clubeko presidentea izan zen 1994ko ekainaren 8tik 2001eko ekainaren 1era arte.
Ardogintzan eta eraikuntzan enpresaria, Beti Duñabeitia presidentea zela, Athleticeko zuzendaritza-batzordean sartu zen. Pedro Aurtenetxeren agintaldian, presidenteordea izan zen.
1990ean hauteskundetara aurkeztu eta José Julián Lertxundik menderatua izan zen. 1994an, berriz, Arratek 8.089 boto (bazkideen %46a) lortu eta hauteskundeak irabazi zituen.
Bere agindupean, klubak hainbat fitxaketa egin zituen (Bittor Alkiza, Jon Andoni Goikoetxea, Joseba Etxeberria, Bixente Lizarazu, Mikel Lasa, Ismael Urzaiz, Rafael Alkorta edo Roberto Ríos) eta 1997an UEFA Koparako sailkapena lortu zuen. Horri esker, urte hartan berriro hauteskundeak irabazi zituen.
Bigarren agintaldian fitxaketak egiteari ere ekin zion (Andoni Imaz, Pablo Orbaiz, Tiko edo Santi Ezquerro) baina ez zuen hainbeste kirol emaitza on lortu.
2001ean ez zen hauteskundetara aurkeztu eta Javier Uriak ordezkatua izan zen. Politikoki beti EAJrekin lotura estua izan du, alderdi honen hainbat ekitaldi sostengatuz.

## Erreferentziak

* ↑ Castañeda, Eduardo. (1994-06-09). «San Mamés da el voto a Arrate» El Mundo Deportivo.
* ↑ Agiriano, Jon. (2001-04-01). «José María Arrate: «Me hace mucha gracia que se hable tanto del cambio»» El Correo.
* ↑ Laskibar, Aitziber. (2009-02-08). «Aukera «onena» Ibarretxe dela diote hainbat arlotako pertsona ezagunek» Berria.
* Datuak: Q9014335
# José María Alonso-Allende

José María Alonso-Allende Allende (Bilbo, 1915eko urtarrilaren 31 - ?) euskal kirolaria izan zen, belan aditua.

## Biografia

Olinpiar Jokoetan behin hartu zuen parte: Londresen hain zuzen ere.

## Erreferentziak

* ↑ www.sports-reference.com
* Datuak: Q12260848
# José María Arellano

José María Arellano Igea (Corella, 1885eko maiatzaren 15a - Madril, 1963ko maiatzaren 26a) nafar legelari eta politikaria izan zen.

## Biografia

Oviedon eta Salamancan zuzenbidea ikasi ondoren, Juan de la Ciervaren bulegoan lan egin zuen. Bilbon San Antonio ikastetxearen irakaslea eta Luz y Taquígrafos astekariaren zuzendaria izan zen.
1931n Huelvako gobernadore zibil izendatu zuten. Errepublikaren aurkakoa, epaitegietan Falange Española defendatu zuen. 1936ko urriaren 3a Bizkaiko eta Gipuzkoako gobernadore zibil bilakatu zen. 1937ko ekainaren 13an kargua utzi eta Coruñakoa izendatu zuten.

## Lanak

* Legislación del Registro Civil, 1939.
* Fundamentos legales para una demanda, 1946.
* Las obligaciones, los contratos y la prescripción en el Derecho navarro, 1946.

## Erreferentziak

* ↑ El Pueblo Gallego, 1931-3-1, 6. orr.
* Datuak: Q20533893
# José María Astarbe

José María Astarbe Ubetagoyena (Donostia, 1955eko urtarrilaren 13a) atzelari lanetan aritu zen donostiar futbolari Izan zen.

## Klubak

| Kluba | Herrialdea | Urtea |
| Real Sociedad | Euskal Herria | 1975 – 1977 |
| Deportivo Alavés | Euskal Herria | 1977 – 1983 |
| Sestao SC | Euskal Herria | 1985 – 1986 |

## Erreferentziak

* ↑ José María Astarbe
* Datuak: Q16297520
# José María Arancibia

José María Arancibia (Buenos Aires, 1937ko apirilaren 11) Argentinako apaiz katolikoa da, 1996 eta 2012 artean Mendozako artzapezpikua izan zena.

## Biografia

Nerabeaz geroztik Córdoba hirian bizi zen, hiri horretako Kontzilioko Seminarioan ikasi zuen eta Ramón Castellano monsinore Kordobako artzapezpikuak apaiztu zuen 1962ko irailaren 22an. 1966an Erromako Unibertsitate Gregoriano Pontifikalean teologian lizentziatu zen, eta hiru urte geroago hiri bereko Laterango Unibertsitate Pontifikalean teologian doktoratu zen.
Cerenzako apezpiku titular eta Córdobako Artzapezpikuko gotzain laguntzaile aukeratu zuen 1987ko otsailaren 26an Joan Paulo II.a Aita Santuak, eta hala agindu zuen 1987ko maiatzaren 28an Raúl Primatesta kardinalak Córdobako katedralean, ekitaldi batean. Estanislao Karlic Paranako artzapezpikuek eta Omar Colomé Cruz del Ejeko apezpikuek ere parte hartu zuten.
1986an Gotzainen Sinodoko idazkaritza orokorreko kide izendatu zuten, Txileko Santiagoko Kontzilioko Seminarioko bisitaria izan zen, eta 1992an Santo Domingoko Latinoamerikako Gotzaindegiaren IV. Konferentzia Orokorrean parte hartu zuen.
2012ko azaroaren 10ean erretiroa hartu zuen adinagatik, orduz geroztik Mendozako artzapezpiku emeritua da. Egoitza Santuan Ameriketarako Kontseilu Bereziko kidea da, eta Argentinako Apezpiku Konferentzian, Arazo Juridikoen Kontseiluko eta Argentinako Unibertsitate Katolikoko Batzordeko kide eta Ekonomia Gaietarako Apezpiku Kontseiluko presidentea. .
Erretiroa hartu zuen urte berean, ikerketa bat zuzentzeko enkargua jaso zuen, funtsen kudeaketan ustezko irregulartasunengatik eta apaizek José Luis Mollaghan artzapezpikuaren tratu txarragatik egindako salaketengatik. hurrengo urtean kargutik lekualdatuko zutena.

## Erreferentziak

* 1 2 «S. E. R. José María Arancibia» Sitio web de la Arquidiócesis de Mendoza.
* 1 2 3 4 «Arancibia, José María» AICA, Agencia Informativa Católica Argentina.
* ↑ «Arancibia rompió el silencio sobre la investigación del Vaticano al Arzobispado de Rosario» Diario La Capital 19 de diciembre de 2013.
* ↑ «Desplazó el Papa al arzobispo de Rosario» Diario La Nación 20 de mayo de 2014.

## Kanpo estekak

* Datuak: Q1709435
# Ireki Ateak

Ireki Ateak, Fermin Muguruza eta Dutek batera kaleraturiko diska da eta 1997an Esan Ozenki zigiluak kaleratu zuen. Diska, Biarritzeko Laguna Studiosetan grabatua izan zen Xabi Pery teknikariarekin.
Abesti guztiak, Fermin Muguruza eta Dutenak dira Derecho a vivir en paz abestia izan ezik. Abesti hau Victor Jararena da.

## Abestien zerrenda

* Ibili
* Bidasoa fundamentalista
* Nik baditut sei
* Gazteluak
* Lepo moztua
* Aizkorak zorroztu
* Ezti potoa
* Pentsamendu bakarra
* Lucrezia
* Esnatu Lurra, esnatu
* El derecho de vivir en paz

## Taldekideak

* Fermin Muguruza - Ahotsa.
* Xabi Strubell - Gitarra eta ahotsa.
* Joseba Ponce - Bajua eta ahotsa.
* Galder Izagirre - Bateria, txalaparta eta ahotsa.

### Gainontzeko musikariak

* Mikel Laboa - Ahotsa Gazteluak abestian.
* Amilcar - Ahotsa Lepo moztua abestian.
* Fidel Nadal - Ahotsa Lepo moztua abestian.
* Pablo - Ahotsa Lepo moztua abestian.
* Felix Gutiérrez - Ahotsa Lepo moztua abestian.
* Hubert Césarion - Samplerrak Lucrezia abestian.

## Kanpo estekak

* Datuak: Q9009243
# Ireland's Call

Ireland's Call (euskaraz: Irlandaren Deia) ereserki eran erabilitako irlandar abestia da, batez ere Irlandako Errugbi Selekzio Nazionalaren partidetan, bai eta gainontzeko Irlandaren Uharte osokoak mantentzeko. Bada denbora bat beste zenbait kiroletan ere erabiltzen dela, adibidez Hockey eta Cricket kiroletan.

## Sorrera

1995ean Irlandako Errugbi Federakundeak luzaturiko eskeintza baten ondorioz Phil Coulter musikariak abestia konposatu eta hitzak idatzi zituen. Helburua Ipar Irlandako irlandar unionistak Irlandako Errepublikaren ereserkia den eta Irlandar errepublikanismoaren guztiz lotua dagoen Amhrán na bhFiann (Gudariaren Abestia) abestiarekin sumindu ez zitezen ekidin eta pentsamolde ezberdinetako irlandar guztiak batuko zituen kirol ereserki bat sortzea izan zen, ereserki horren hitzek Irlandako Independentzia Gerran Irlandako Errepublika aske eta independiente baten alde borrokatu zuten Irlandar Errepublikar Armadako gudarien goraipamen argia egiten baidute, aldiz, Ireland's Call kirol ereserkiak ahal den hitz neutralenak erabili eta irlandarren arteko batasuna goraipatzen du.

## Erabilera

Irlandako errugbi taldeak Uhartearen bi zati bananduak berbatzen ditu: Ipar Irlanda eta Irlandako Errepublika. Partidak Dublinen ospatzen direnean bi ereserkiak batera entzuten dira: Amhrán na bhFiann (Gudariaren Abestia, Irlandako Errepublikako ereserkia ofiziala) eta Ireland's Call (Irlandaren Deia). Atzerrian partida ospatu aurretik Ireland's Call abestia bakarrik jartzen da.

## Hitzak

| Ingeleraz Come the day and come the hour Come the power and the glory We have come to answer Our Country's call From the four proud provinces of Ireland Ireland, Ireland Together standing tall Shoulder to shoulder We'll answer Ireland's call Ireland, Ireland Together standing tall Shoulder to shoulder We'll answer Ireland's call | Euskaraz Eguna eta ordua iritsi dira, Boterea eta loria iritsi dira. Gure Herrialdearen deia Erantzutera etorri gara Irlandako lau probintzia harroetatik Irlanda, Irlanda, Elkarrekin tente, Horpoz-horpo, Irlandaren deiari erantzungo diogu. Irlanda, Irlanda, Elkarrekin tente, Horpoz-horpo, Irlandaren deiari erantzungo diogu. |

## Ikus gainera

* Amhrán na bhFiann

## Kanpo estekak

* Ireland's Call abestia errugbiko Sei Nazioen Torneoko partida batean (Ingelesez)
* Ireland's Call ereserkia entzungai. Youtube.com (Ingelesez)
* Datuak: Q1419910
# Irekiera itxi

Irekiera itxia, xakean jokalari zuriak erregin-peoia bi lauki aurreruntz egin eta jokalari beltzak mugimendu berdinarekin erantzuten duen xake irekiera da.
Alegia, 1. d4 d5 mugimenduez osatzen da.

## Kanpo estekak

* Datuak: Q1517916
# Julia Michaels

Julia Cavassos, Julia Michaels abeslari ezizenaz ezaguna, (Davenport, Iowa, Ameriketako Estatu Batuak, 1993ko azaroaren 13a) estatubatuar abeslaria eta abesti-idazlea da. Hainbat abeslari eta talde ezaguni abesti batzuk idatzi dizkio, Demi Lovato, Selena Gomez, Hailee Steinfeld, Fifth Harmony eta Gwen Stefani, besteak beste. 2017an ekin zion bakarkako musikari-ibilbideari.

## Diskografia

* 2017: Nervous System
* Datuak: Q20051697
* Multimedia: Julia Michaels / Q20051697
# Julia Nestsiarenka

Julia Nestsiarenka (bielorrusieraz: Юлія Несцярэнка) edo Julia Nesterenko (errusieraz: Юлия Нестеренко; Brest, Sobietar Errepublika Sozialisten Batasuna, 1979ko ekainaren 15a) bielorrusiar atleta da.
2004ko Atenasko Olinpiar Jokoetan urrezko domina irabazi zuen emakumezkoen 100 metroko lasterketan.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q240121
* Multimedia: Julija Niesciarenka / Q240121
# Julia Ormond

Julia Karin Ormond (Epsom, Surrey, 1965eko urtarrilaren 4a) ingeles aktore bat da. Hainbat filma ospetsu antzeztu izan ditu, tartean Legends of the Fall (1994), First Knight (1995), Sabrina (1995) eta The Barber of Siberia (1998).

## Filmografia

* Traffik (1989) (telesaila laburra)
* Stalin (1992)
* Young Catherine (1991)
* The Baby of Mâcon (1993)
* Captives (1994)
* Nostradamus (1994)
* Legends of the Fall (1994)
* First Knight (1995)
* Sabrina (1995)
* Smilla's Sense of Snow (1997)
* The Barber of Siberia (1998)
* Animal Farm (1999) (voz)
* The Prime Gig (2000)
* Varian's War (2001)
* Resistance (2003)
* Iron Jawed Angels (2004)
* Beach Girls (2005)
* Inland Empire (2006)
* I Know Who Killed Me (2007)
* Surveillance (2008)
* Che (2008)
* Kit Kittredge: An American Girl (2008)
* The El Escorial Conspiracy (2008)
* The Curious Case of Benjamin Button (2008)
* CSI: NY (2008–09)
* Temple Grandin (2010)
* Law & Order: Criminal Intent (2011)
* My Week with Marilyn (2011)
* Mad Men (2012)

## Kanpo estekak

* Julia Ormond aktorearen IMDBko fitxa irakurgai (Ingelesez)
* Datuak: Q229059
* Multimedia: Julia Ormond / Q229059
# Julia Montejo

Julia Montejo (Iruñea, 1972) nafar gidoigile eta eleberrigilea da. 2007an Sin retorno filma idatzi eta zuzendu zuen.

## Lanak

* Eva desnuda (2006)
* Violetas para Olivia (2011)
* Lo que tengo que contarte (2015)
* Datuak: Q20995258